**Lämpimästi tervetuloa opiskelemaan sosiaalityötä Lapin yliopistoon!**

Tässä viestissä on tärkeää tietoa opiskelun aloittamiseen liittyen. Lue viesti huolella ja toimi annettujen ohjeiden mukaisesti.

Ihan ensimmäiseksi: Jos sinulla on aiempia sosiaalityön opintoja tai korkeakoulututkinto (amk-, yamk-, kandidaatin- tai maisterintutkinto), ole opiskelupaikan vastaanottamisen jälkeen mahdollisimman pian yhteydessä korvaavuuspäätösten tekijöihin lähettämällä vapaamuotoinen korvaavuushakemus osoitteeseen sosiaalityo@ulapland.fi. Toimita sähköpostiviestin mukana linkki Opintopolkuusi tai kopiot todistuksistasi, virallisesta opintosuoritusotteesta ja niiden yksittäisten sosiaalityön kurssien kurssikuvauksista, joilla haet korvaavuutta. Aiemmat opintosi käydään läpi ja selvitetään, mitä korvaavuuksia sinulla on mahdollisuus saada. Saat tiedon korvattavista ja suoritettavaksi jäävistä kursseista s-postitse.

Syksyn aloitukseen löydät tietoa täältä [Uudelle opiskelijalle | Lapin yliopisto](https://www.ulapland.fi/FI/Opiskelu/Uudelle-opiskelijalle/Orientaatio) (yleiset infot)

mm. opiskelijatutoreiden kirjeen, orientaatioviikon ohjelman ja etäyhteydet uusien opiskelijoiden kyselytunneille elokuun alussa. Orientaatioviikko alkaa ti **26.8.2025** klo 9.15 opiskelijatuutoreiden tapaamisella. Orientaatioviikon ohjelmaan on erittäin suositeltavaa osallistua (mutta ei pakollista).

Oppiaineen tapaamisia orientaatioviikolla ovat:

Ti 26.8. klo 13.15-15 Koulutusalojen esittely ja opettajien sekä opiskelijoiden esittäytyminen

To 28.8. klo 9.15-11 OmaOpettajien luennot

Paikkatiedot ja etäyhteydet löytyvät ohjelmasta:

[Orientoivat opinnot YTK | Uudelle opiskelijalle | Opiskelu | Lapin yliopisto](https://www.ulapland.fi/FI/Opiskelu/Uudelle-opiskelijalle/Orientaatio/YTK-orientaatio) (kandi)

Mikäli aloitat heti maisterivaiheen opinnot, voit ilmoittautua opintojaksolle *HOPSYTKMV24-3017 Maisterintutkinnon orientoivat opinnot ja HOPS (Sosiaalityö) 5 - 5 op****.*** Osallistu orientaatioviikon ohjelmien lisäksi opintojakson hops-luennolle **to** **4.9. klo 12.15-14**, johon pääset osallistumaan Rovaniemellä tai etänä opintojakson Moodle-tilasta löytyvästä etäosallistumislinkistä. Pääset Moodle-tilaan, kun ilmoittautumisesi opintojaksolle Pepissä on hyväksytty. (Peppi: <https://www.ulapland.fi/FI>, 1. pikakuvake sivun ylälaidassa). (Moodle: <https://www.ulapland.fi/FI>, viimeinen pikakuvake sivun ylälaidassa).

Maisterivaiheen orientaatio: [Orientoivat opinnot | Uudelle opiskelijalle | Opiskelu | Lapin yliopisto](https://www.ulapland.fi/FI/Opiskelu/Uudelle-opiskelijalle/Orientaatio/maisteriorientaatio)

Opiskelijatuutoreiden ohella OmaOpettajat huolehtivat, että pääset hyvin alkuun opiskeluissasi. Jokainen uusi opiskelija tekee henkilökohtaisen opintosuunnitelman (Hops) ja tapaa OmaOpettajan kanssa joko kasvokkain, Teamsillä tai puhelimitse heti alkusyksystä. OmaOpettajasi lähettää sinulle sähköpostia elokuussa, josta saat tietää, kuinka varaat hops-keskusteluajan.

Tässä vaiheessa ei kannata huolehtia vielä liikaa. Suurin osa asioista ja mielessä olevista kysymyksistä selviää orientaatioviikolla ja syksyn mittaan. Tehtävänämme on huolehtia, että opintonne lähtevät sujuvasti käyntiin.

Ystävällisin terveisin kaikkien OmaOpettajien puolesta,

Marjo Outila ja Katriina Sirkka

marjo.outila@ulapland.fi, p. 040 484 4176

katriina.sirkka@ulapland.fi, p. 040 151 1631